10. fejezet

Élet-halál harc

Rémület járta át az egész testét, egy vérpír volt. Szemei pillanatok alatt feketévé váltak a dühtől, szemfogai bizseregve jelezték gazdájuknak, hogy kitörni vágynak, s Minato eleget tett az érzésnek. Fogai villám módjára nőttek meg, s simultak ajkaihoz.

A "lény" észrevette Minato jelenlétét, s vicsorogva fordult felé. Vicsorogva, ami szinte elmondható lehetett volna egy ádáz, torz vigyornak is, ami teljesen a füléig elért.

Undorító teremtésnek tartotta a vérpírokat Minato, ahogy általában a legtöbb vámpír.

Halott vámpírok voltak, akik egy halott szűz vérével lettek felélesztve. Erre egyedül csak a felsőház tagjai voltak képesek. Volt egy-két tippje, hogy kik lehettek azok, akik felélesztették ezt a vérpírt. De sejtelme sem volt, hogy miért küldték Kushinára. Hisz csak egy ember!

A vérpír felemelte fekete karját, a szobát átható rothadás szag lengte be. Minato lábai megfeszültek. A vérpír lassan pislogott egyet, vontatottan, majd egy szempillantás alatt lecsapott Kushinára.

Minato abban a pillanatban, amint a szörnyeteg megmozdult, az ágy mellett termett s elkapta a karját.

- Ereszd el.

Amint megszólalt, háta mögött kipattantak a szárnyai. A hang hallatán felnézett a szőkére a lény. A karjából lassan csörgedezni kezdett a vér. Ám nem a megszokott vörös vér, nem. Ez fekete volt, mint a kátrány.

Bele markolt az élettelen húsba és a szoba túlsó felébe taszította a vérpírt. Az ágy elé állt védelmezve Kushina alvó testét. Pillanatnyilag semmi sem tudta érdekelni azon kívül, hogy Kushinának egy haja szála se görbüljön.

Érezte, hogy Kushina nyugtalan. S ezt bizonyította az is, hogy a lány mocorogni kezdett. Minato aggódva fordult felé, majd halk, nyugodt hullámokban küldte felé a biztonságérzetet. Próbálta megnyugtatni a lányt mentálisan, nem igazán vágyott rá, hogy Kushina felkeljen, s lássa az igazi valóját.

A próbálkozása meddőnek bizonyult, mint ennek előtt annyiszor már. Kushina szilárdan fent tartotta a maga köré emelt mentális falat, amivel elméjét, szívét s az érzéseit védte.

- Francba - szitkozódott, s visszafordult a lény felé. - Ki küldött?

A válasz csak egy hatalmas üvöltés volt, melynek folyamán a vérpír álkapcsa duplájára nyílt.

- Remek - ropogtatta meg a nyakát, felkészülve a harcra.

Amint megveszítette a szárnyait a vérpír visító hangot hallatva a plafonra mászott, majd Minatora vetette magát. Épp hogy fel emelete a karjait, a halott lény teljes súlyával ránehezedett. Megfeszítette testét, majd a törött erkély felé hajította.

Ám a lendület magával sodorta őt is. Együtt zuhant ki a szobából. A lányzuhanás közben lerepült róla. S míg az puffanva ért földet, ő a szárnyát kitárva lebegett felette.

Még időben kapcsolt, pár pillanattal később tárja ki a szárnyait, és ugyan úgy végezte volna, mint a rém, egy halom csont, vér és húsként.

Legbelül megkönnyebbült, hogy ennyivel sikerül elintéznie, de nem volt bolond, tudta, hogy ennyivel lehetetlen elintézni egy vérpírt. Igaza volt. A hús kupac lassan, recsegve a csontoktól felkelt, majd lassan az izmok visszacsúsztak a csupasz csontokra, a vér felszívódott a testébe, a csontjai pedig újra összekapcsolódtak. Eme regenerálódásnak egyetlen hátul ütője volt, nem ugyan úgy nézett ki, mint előtte.

A vérpír groteszk mód eltorzult. A nyaka eltörött, csonkán lógott a gerinc oszlophoz visszaforva. A karjai kifordítva forrtak össze, a lábai bénán tartották eltorzult testét. Undorító látvány volt.

Minato megfeszült testtel szállt le elé. Bár még mozgott a lény, de már nem élt. Meg akarta adni neki az utolsó kenetet. Csuklóját megmozgatta, míg a körmei pillanatok alatt megnőttek. Megölni egy ilyent, komoly tudást igényelt. Letépni a fejét, nem volt megoldás. Kitépni a szívét, nem használt. Elégetni a testét, nem volt hosszú távú megoldás. Elásni a testrészeit, hülye ötlet volt. A földből tért vissza az élők közé, ha visszakerül a földbe, megint csak újjá születne. Nem, itt az egyetlen módja csak az volt, ha kiszívták az összes vérét. A vér volt az éltető ereje. Amíg egy csepp vér is folyt a testében, halhatatlan volt.

Egyetlen egyszer vétette el azt a hibát, hogy nem végzett egy vérpírral teljesen. A vérpír regenerálta magát abból a párcsepp vérből, ami a testére cseppent.

A következménye a kis hibájának legjobb barátja halála lett.

Ezt a hibát soha többet nem követte el.

Nem várta meg, míg a vérpír teljesen regenerálódott. Körmeit belé mélyesztette, majd fogait a nyakába mélyesztette.

Meg inni egy halott vámpír vérét, nos, finoman szólva is életveszélyes volt. Ha túl sok dózist nyeltél le, megmérgezte a tested és ugyan azzá váltál, amit irtani próbáltál.

Általában, a műveletet egyszerre több vámpír hajtotta végre, de most csak egyedül volt. Nem volt más választása, mint hogy egyedül végezzen a döggel.

A vérpír megpróbálta kiszabadulni, de Minato a körmeit még mélyebben belé eresztette, majd a földhöz szorította. Már nem sok volt hátra, a vérpír is már az utolsókat rúgta, és már Minato is érezte, hogy közel a végelgyengülés. A testét kezdte nehéznek érezni, a szárnyai, amik eddig a levegőben feszültek, most ernyedtek lógtak teste mellett. A feje lüktetett, nem igazán érzékelte már a külvilágot, és Kushinát is gyenge szálakon érzékelte már. Kétségbe esett.

Komolyan? ... Ennyi lenne csak? Ennyi lett volna az élete?

Nem akarta elhinni, nem akarta elfogadni.

A látása homályossá kezdett válni, sűrű pislogások közepette próbált eszméleténél maradni.

Egy pislogás, a kert mozog, két pislogás, a kertben valaki mozog, három pislogás, valaki elkapja, miközben összeesik, négy pislogás sötétség.

Erős fejfájás, lüktető test, és fülsüketítő ricsaj. Ezzel voltak azok a momentumok, melyek arra késztették Minatot, hogy kinyissa a szemét.

Rossz ötlet volt. A hirtelen szemébe áradó fény jóformán kiégette a retináját a helyéről. Hatalmas morgással rántotta fejére a lepedőt, amivel le volt takarva.

Amint megmozdult, a szoba csöndbe burkolódzott. Amint Minato úgy vélte, hogy most már talán nem fog megvakulni, ha kinéz a lepedő alól, megkockáztatta a tettet.

A feje fölé egy lila hajú lány hajolt.

- Még él - közölte a háttérben meghúzódókkal, fancsali képpel.

- Ennyire ne örülj nekem, még a végén szétcsattansz a boldogságtól.

Minato fintorogva bámult a nőre, majd nyelvet öltött neki. A nő erre hatalmas nevetésben tört ki, ám egyik pillanatról a másikra abba hagyta.

- Na pattanj fel! Ideje, hogy kifizesd az embereimet! Már órák óta alszol.

- Órák óta? - fogta a fejét, miközben a kanapé háttámlájába kapaszkodva feltornázta magát ülő helyzetbe.

Zavarodottan nézett körül nappaliban. Legalább öt vámpír ácsorgott szőnyegen, három törökülésben bámult ki a fejéből, kettő pedig az ablakban ácsorgott. Valami nem stimmelt a képpel.

És nem, itt nem az idegen látogatókra gondolt.

- A nappali! - Kiáltott fel.

- Igen - bámulta elégedetten a körmeit a nő, mint aki most végzett a manikűrösnél, - meseszép lett, nem?

- Konan! - kiáltott a nőre.

Konan lassan pillantott rá, mint aki egy retardálttal folytatott volna hosszú-hosszúhosszú párbeszédet már órák óta, és már kezdte volna unni.

- Mi történt itt?!

- Talán az, amit kértél? Eltakarítottam utánad! - bökte homlokon izomból a férfit.

Minato sértődötten dörzsölte a homlokát.

- Mit kell mondani? - kaparintotta ujjai közé a szőke arcát, majd maga felé fordította.

- Köfönyöm?

- Elég lett volna egy kösz is...

Minato lerázta magáról a nő kezét.

- Hol van a vérpír?

- Csendesebben! Elintéztük. Komolyan ennyire megbolondultál? Egyedül akartál végezni avval az izével? Tisztában vagy vele, hogy mik a következményei, nem?! - korholta Konan.

- Persze.

- Akkor meg? Ide figyelj, Minato.

- Igen?

Konan leguggolt elé.

- Az utolsó pillanatban érkeztünk, ez volt a legnagyobb szerencséd. Ha egy fél percet is késünk, te ott döglesz meg, ahol vagy. Megmentettünk, kipofoztuk a kecód, de jegyezd meg; Soha többet nem fogom megmenteni a koszos kis segged, vigyázhatnál jobban is magadra.

- Köszönök mindent, Konan. Hálás vagyok, iszonyatosan! De elhiheted, hogy nem ez volt az elsődleges célom.

- Akkor mi? Hm?

- Kushina védel... Hol van Kushina?! - pattant fel a kanapéról.

Amint talpon állt, Kushina fordult be a nappaliba.

- Magadhoz tértél végre? - mosolygott Minatora.